
Si  nihil  novi ,  nil  praestantis  in  hisce 
pagellis  reperiveris,  medico  juveni  ne  de¬ 
decori  vertas,  qui  nonnisi  legibus  acade- 
micis  obtemperans,  libellum  conscripsit, 
non  ut  doceat,  sed  discat. 

Nosologia. 


^corbutus  (Scharbock)  est  morbus  cachecticus, 
decursus  lenti  et  diuturni,  cujus  essentia  in  laxitate  uni- 

Eversali ,  lassitudine  ,  pallore ,  proclivitate  in  haeinor- 
rhagias  et  maculis  lividis  per  superficiem  dispersis  con¬ 
sistit. 

* 

Medicorum  alii  alia  stadia  distinguunt  ,  plerique 
tamen  tria  statuunt,  quorum  singula  sua  manifestant 
syptomata ,  etsi  non  indole,  forma  tamen,  numero  et 
intensitate  diversa. 

Stadium  primum. 

Scorbutus  incipiens. 

Prima  scorbuti  indicia  sunt:  Facies,  praesertim 
labia  et  carunculae  lacrymales  naturali  orbantur  rubo¬ 
re,  pallescunt,  flavescunt;  non  raro  et  lividum  con¬ 
trahunt  colorem,  vultus  lineamenta  morositatem  et  ani¬ 
mum  depressum  exprimunt.  Corpus  ad  quemlibet  mo¬ 
tum  redditur  iners,  quo  pigritia  mox  in  magnum  abit 

languorem  citamque  defatigationem ,  unde  sedendi  et 
cubandi  continuum  desiderium.  Lassitudo  interdum  mor¬ 
bo  jam  incipiente  adeo  increscit,  ut  a  minimo  motu  ge¬ 
nuum  titubatio  (ffxsX&Topj3v))  ,  anhelitus  et  dyspnoea  pro¬ 
vocetur.  _ 

Pedetentim  magis  pathognomonica  evolvuntur  sym¬ 
ptomata,  et  quidem: 

Ingratus  gingivarum  pruritus ,  quae  simul  intu¬ 
mescunt,  molles,  laxae  ac  flaccidae  redduntur,  pal¬ 
lescunt,  livescunt  ac  a  minimo  tritu,  sub  masticatione 
vel  suctione  sanguinem  foetidum  fundunt;  serius  et 
spontaneum  sanguinis  ex  ore  profluvium  (jstomatorrha- 
gia)  ac  foeda  gingivarum  exulceratio  ad  putrescendam 
inclinans  contingit,  quam  symptomatum  compagem  sto- 
macaeem  vocant. 

Interdum  et  ex  aliis  colatoriis  profluvia  cruenta 
adparent,  epistaxis  nimirum  et  sputa.  Cutis  Iit  sicca, 
nonnunquam  aspera,  fere  anserina;  hinc  inde  emicant 
maculae  discretae  rubrae,  lividae  aut  nigrescentes, 
sugillationibus  a  contusione  natis  persimiles  ,  magnitu¬ 
dinis  et  formae  diversae;  mox  exiguae,  pulicum  mor¬ 
sus  aut  lenticulas  aequantes,  mox  et  majores.  Priores 
petechiae  scorbuticae ,  posteriores  ecchymoses  vocan¬ 
tur,  quae,  si  longitudinales  fuerint  strias  repraesen¬ 
tantes,  ac  si  cutis  virgis  caesa  fuisset,  vibices  aut  mo- 
lopes  audiunt.  Primo  comparent  in  tibiis  et  femoribus 
dein  in  brachiis  et  serius  per  pectus  et  abdomen  diffun¬ 
duntur. 

Maculae  scorbuticae  ab  initio  plerumque  cinguntur 
margine,  qui  pedetentim  evanescit,  ubi  profundiore  in  dies 
tinguntur  colore.  Non  raro  etiam  in  conjunctiva  oculi, 
similes  nascuntur  sugillationes ,  ophthalmiam  scorbuti¬ 
cam  prae  se  ferentes. 

Serius  crura  oedemate  corripiuntur ,  quod  ab  ini¬ 
tio  nonnisi  vesperi  adparet,  sensim  sensimque  tamen 
adeo  evolvitur,  ut  femora,  plumbeo  fere  pondere  m«- 

lestantia,  constante  tumore  pastaceo,  frigido,  digiti  praes- 
sionem  diutius  retinente,  correpta  conspiciuntur  5  evol¬ 
vitur  pariter  ob  laxitatem  solidorum  et  debilitatam  ab¬ 
sorptionis  functionem  diathesis  hydropica  universalis. 

In  cruribus,  praesertim  ubi  sugillationes  copio¬ 
siores  et  magis  confertae  conspiciuntur ,  ulcera  scor¬ 
butica  enascuntur,  quorum  margines  fimbriati,  laxi,  li¬ 
vidi,  superficies  aeque  laxa,  coloris  luridi ,  spongiosa, 
ex  qua  frequenter  luxuriantes  carnes  excrescunt,  facil¬ 
lime  sanguinem  fundentes. 

Ulcera  scorbutica  ichorem  tenuem,  foetidum,  cruen¬ 
tum,  acrem  et  corrodentem  secernunt;  per  usum  re¬ 
mediorum  vulnerariorum  et  detergentium  non  solum  le¬ 
vamen  non  profertur,  quin  imo  dolores  augentur  et 
gangraena  invitatur.  3Iorbo  ad  hunc  usque  gradum  pro¬ 
gresso,  contusiones  ac  vulnera  quaecunque ,  quae  ante 
scorbutum  aderant ,  in  ulcera  scorbutica  degenerant. 
Accedunt  dolores  ossium,  rheumaticis  similes,  qui  fre¬ 
quentissime  sternum  infestant  (sternodynia)  et  noctu 
praecipue  urgent. 

Symptomatibus  minus  constantibus  ad  numeran¬ 
tur :  cephalea,  gastrodynia,  dolores  colici,  alvus  diar- 
rhoica  cum  faecibus  olidissimis ,  urinae  profundius 
tinctae  ,  foetidae  ,  cito  putrescentes  :  pulsus  molles, 
debiles,  tardi,  et  nonnisi  febricula  praesente  frcquen- 
tiores. 


S  t  a  d  i  u  m  altem  m. 


Scorbutus  increscens. 

Si  morbus  symptomatibus ,  quae  in  stadio  primo 
descripsimus,  insignitur,  videlicet  laxitate  et  humo¬ 
rum  discrasia  gradus  jam  altioris .  tum  ct:  vires  ani- 

malcs  ita  labantur,  tantaque  nascitur  debilitas,  ut  aegri 
lectum  vix  deserere  queant,  ac  sub  minimo  corporis 
motu  palpitationes  cordis  et  ominosa  animi  deliquia  pa¬ 
tiantur.  Proclivitas  in  haemorrhagias  summopere  au¬ 
getur,  ita,  ut  non  solum  e  gingivis,  sed  etiam  ex  aliis 
organis  copiosus  profundatur  sanguis  tenuis,  dissolu¬ 
tus,  plasticitate  et  coagulabilitate  omni  fere  destitutus; 
oriuntur  itaque  epistaxis ,  pneumonorrhagia,  haemate¬ 
mesis,  haematuria,  metrorrhagia,  haematidrosis ;  non 
raro  etiam  haemorrhagiae  internae  obveniunt  haemato- 
thorax  nempe  et  haematocaelia,  ex  anastomosi  aut  dia- 
pedesi  vasorum  minorum  potius ,  quam  diabrosi  ex¬ 
plicandae.  Sanguis  e  vena  missus,  aut  sponte  pro¬ 
fluens,  parvam  placentam,  eainque  grumosam ,  serum 
vero  copiosum  offert,  secundum  Boerhavium  salsum 
et  acre,  loco  crustae  phlogisticae  muco  flavo  viridi  in  su¬ 
perficie  tegitur. 

Gingivae  a  dentibus  secedunt ,  dolent  atque  icho- 
rosa  suppuratione  malignisque  aphtis  destruuntur,  pu¬ 
trescunt  et  demum  sphacelo  corripiuntur;  dentes  amissa 
crusta  adamantina,  nigri  et  cariosi  redduntur ,  vacil¬ 
lant  ac  sponte  excidunt.  Dolores  quasi  rheumatici  in¬ 
crescunt,  praecipue  sternales  ,  fiunt  rodentes  et  noctu 
aegros  crudeliter  vexant.  Adjunguntur  simul  peculia¬ 
res  musculorum  tendinumque  in  cruribus  contractiones, 
flexores  nimirum  pedum  ad  genua  contrahuntur,  (gonagra 
scorbuticorum). 

Adpetitus  plerumque  viget,  praesertim  in  vegeta¬ 
bilia  recentia;  animus  quamquam  depressus,  sui  tamen 
conscius  manet,  uti  et  pulsus  adeo  plerumque  vigent, 
ut  nequaquam  dissolutioni  ad  ejusmodi  gradum  pro¬ 
gressae  respondeant. 

S  t  a  d  i  u  in  t  e  r  t  i  u  m. 

Scorbufus  conclamatus. 

Ex  hoccc  stadio  ,  in  quo  dissolutionis  humorum 
atque  verae  putrescendae  processus  quorundam  orga¬ 
norum  ad  summum  pervenit  fastigium,  paucissimi  ad 
sanitatem  redeunt  aegri. 

Nam  auctis  et  haemorrhagiis  et  doloribus  novus, 
isque  perniciosissimus  progreditur  hostis,  infensis  pe¬ 
tens  mortalium  vitam  armis.  Prorepunt  recentia  ulcera 
lurida ,  dolenda ,  fungosa ,  saniem  foetidam  ac  cruo- 
rem  copiosum  fundentia ,  in  tibis  praeprimis  et  femo¬ 
ribus  ;  quae  jam  consolidata  fuerunt  et  cicatrisata,  de- 
nuo  aperiuntur,  citoque  gangraenosa  fiunt  sphacelo- 
saque. 

Augentur  artuum  contracturae,  accedit  vomitus, 
diarrhoea,  dysenteria  cruenta,  interdum  lethalis ;  in 
aliis  alvi  constipatio  observatur  pertinax,  quae  cum  dif¬ 
ficultate  respirii  magna  incedens,  a  pluribus  medicis 
ominosum  habetur  signum.  Urinae  fiunt  parcae,  rubrae, 
fuscae,  foetidae  ac  cito  putrescentes 5  sudores  extri¬ 
cantur  viscidi  et  frigidi,  pectus  vehementer  constrin¬ 
gitur  accedente  anxietate  intolerabili  5  animi  deliquia 
accidunt  crebra,  queis  facile  aegri  succumbunt. 

Serius  aut  citius  etiam  reproductio  manifeste  la¬ 
befactatur  5  dyscrasi  enim  humores  ac  ad  summum  la¬ 
xitatis  gradum  perducta  solida  requisitam  massae  de¬ 
tritae  restitutionem  non  permittunt;  unde  tubescentia 
et  verus  marasmus.  In  quibusdam  aegris  nervosa  emi¬ 
cant  symptomata,  tremores  nempe,  convulsiones  aut  pa¬ 
reses.  Hoc  rerum  statu  facile  febricula  symptomatica 
evolvitur,  discrimen  tanta  totius  massae  organicae  col- 
liquatione  insigniter  augens. 

Neque  ossium  compages  a  corruptione  libera  ma¬ 
net.  Ossa  cylindrica  praesertim  mox  mollescunt  et  di¬ 
verso  modo  incurvantur,  uti  in  rhachitide,  epiphyses 
et  cartilagines  ab  illis  secedunt,  atque  diversae  ossium 
defigurationes  nascuntur  5  mox  ossa  carie  ac  vera  spina 
ventosa  adficiuntur,  friabilia  ac  facile  fragilia  reddun¬ 
tur,  ita  quidem,  ut  sub  sola  corporis  versione  fran¬ 
gantur. 

Decursus  scorbuti  in  genere  lentus  esse  consuevit, 
atque  non  desunt  exempla,  aegros  scorbuto  correptos, 
omnia  ejus  stadia  per  menses,  imo  annos  mirum  in  mo¬ 
dum  percurrere,  et  vitam  miserrimam  trahentes  vivo 
corpore  fere  computrescere  5  alii  primo  jam  stadio  sub¬ 
ortu  apnoea  aut  haemorrhagia  lethali  aut  febri  superve¬ 
niente  pereunt. 


Aetiologia. 

Causae  remotae ,  ex  quorum  conflictu  causa  pro¬ 
xima,  ipseque  morbus  proficiscitur,  consistunt  in  dispo¬ 
sitione  et  in  momentis  excitantibus. 

Disponunt  prae  aliis  in  scorbutum  constitutio  coi- 
poris  laxa,  tenera,  virium  languor,  pigritia  ad  motum, 
exercitii  neglectus,  vita  sedentaria,  vitatio  aeris  libeii, 
victus  parcus  aut  pravus,  animus  depressus,  morbi  chro¬ 
nici  varii,  praecipue  illi,  qui  cum  reproductione ,  se¬ 
cretionis  et  absorptionis  munere  diversimode  laesis  in¬ 
cedunt,  uti  est  hydrops,  icterus,  chlorosis,  tabes,  pro¬ 
tractus  demum  usus  mercurii,  cupri,  remediorum  aut 
ciborum  alcalescentium  ac  omnes  universim  causae  ex¬ 
citantes ,  si  leviori  intensione  egerint,  mox  enume¬ 
randae. 

Causas  occasionales  quaerimus  :  1.  In  aere  vi¬ 
tiato,  Aer  frigidus  tamquam  princeps  universim  scor- 

buti  causa,  quoniam  in  oris  septemtrionalibus  vix  non 
endemicus  est  morbus,  et  regimen  calidum  ad  citiorem 
sanationem  multum  contribuit,  a  plerisque  agnoscitur  me¬ 
dicis.  Si  autem  scorbuti  'phaenomena,  quae  laxitatem  soli¬ 
dorum,  et  nisum  humorum  in  colliquationem  aperte  indi¬ 
cant,  combinamus  cum  primitivis  effectibus ,  quos  frigus 
universim  excitare  solet,  unico  hoc  ex  fonte  scorbuti  origo 
nequaquam  concipi  potest.  Magis  certe  scorbuticae  dia- 
thesi  favere  deberet  calida  atmosphaerae  conditio,  quae 
omnem  fermentationis,  et  putredinis  processum  promovet 

Aliae  igitur,  quam  solum  frigus ,  debent  esse  cau¬ 
sae,  quae  scorbutum  efficere  valent.  Adcusatur  prae- 
primis  humiditas  atmosphaerae,  quoniam  aer  marinus, 
lacustris,  pluviosus,  nebulosus,  scorbutum  saepissime 
procreasse  visus  est.  Hujus  quidem  in  scorbuto  produ¬ 
cendo  efficacia  longe  melius  concipitur ,  humida  enim 
atmosphaera  omnem  in  genere  fermentationera ,  quam- 
maxime  putridam  promovet,  solida  corpora  humectando 
relaxat,  energiam  actionum  vitalium  deprimit,  ipsisque 
haemorrhagiis  et  effusionibus  cutaneis  jam  vel  ex  eo 
favet,  quoniam  specifice  levior  est  (quod  barometri  mu¬ 
tatio  ,  imminente  tempestate  humida  et  pluviosa  mani¬ 
feste  indicat) ,  ac  minorem  proinde  profert  resi¬ 
stentiam. 

Sed  neque  humiditatem  solam  sufficere  ad  scorbu¬ 
ticae  labis  genesin ,  temere  defendere  vellem,  quum 
aestiva  saepe  et  quidem  fervidissima  tempestate  scor- 
butus  epidemice  visus  fuerit. 

Videntur  simul  et  aliae  atmosphaerici  aeris  con¬ 
ditiones  suam  contribuere  symbolam ,  et  quidem  prae 
aliis  defectus  illius  principii,  quod  ad  vitam  et  sanita¬ 
tem  necessarium  est,  ac  ideo  pabuli  vitae  nomen  merito 
nactum  est,  oxygenium  nempe.  Intelligimus  inde,  cur 
in  locis  paludosis ,  uliginosis  ,  in  obsidionibus,  in  erga¬ 
stulis,  carceribus,  navibus,  in  habitationibus  subterra¬ 
neis  etc.  scorbutus  libenter  sedem  figat*,  ibi  enim  aut 

continuo  inclusus,  ac  nulla  ventillatione  renovatus, 
principio  vitali  per  diversos  processus  chemicos  priva¬ 
tus  et  vere  corruptus  cernitur  aer.  In  locis  paludosis 
et  uliginosis  pessimae  simul  extricantur  mephitides, 
quae  azoto,  hydrogenio,  carbonio,-  diversisque  anima¬ 
lium  et  vegetabilium  putrescentium  effluviis  faetae,  at- 
mosphaeram  vicinam  inquinant,  illasque  occultas  fovent 
conditiones,  quae  scorbutum  gignere  valent.  Unde  ob¬ 
servatur,  quod,  dum  recedente  maris  aestu,  litus  ad¬ 
huc  madidum  solis  radiis  exponitur,  atque  ejecta  putre¬ 
scere  incipiunt  conchylia  et  pisces,  scorbutus  crebrius 
saevire  soleat  Ob  eandem  causam  hunc  morbum  patiun¬ 
tur  illi,  qui  stagna  et  loca  paludosa  accollunt,  quae 
etiam  aestivis,  imprimis  caloribus  pessimum  faetorem 
spargere  solent,  omnium  maxime  si  venti  non  difflent 
noxias  has  exhalationes.  Jn  obsidionibus,  ubi  magnus 
hominum  cum  omnibus  vitae  miseriis  et  calamitatibus 
colluctantium  numerus  angusto  includitur  loco,  ubi  ob 
moeniorum  altitudinem  requisita  aeris  ventillatio  desi¬ 
deratur,  ubi  simul  humiditas  ab  aquis  arces  obsidione 
clausas  plerumque  cingentibus  extricata  accedit,  non 
mirum ,  si  in  fraterno  connubio  aliorum  morborum  per¬ 
niciosorum  et  scorbutus  simul  compareat. '  Praeprimis 
tamen  scorbuto  malae  indolis  progignendo  idonea  est 
atmosphaera  inclusa  non  ventilata,  exhalationibus  plu¬ 
rium  hominum  in  angusto  spatio  degentium  faeta,  inde 
scorbutus  in  navibus,  ergastulis,  carceribus,  castris, 
nosocomiis  refertis.  Malacia  itaque  atmosphaerae  scor¬ 
buto  insigniter  favet ,  unde  etiam  buncce  interdum  ob¬ 
servamus  morbum  optima  ceteroquin  tempestate,  tem¬ 
pore  nimirum  aestivo,  ubi  salubres  deficiunt  venti,  con¬ 
tinuam  principiorum  atmosphaerae  permutationem  ad 
sanitatem  necessariorum ,  blandumque  refrigerium  ef¬ 
ficientes. 

Quo  plu  res  jam  harum  potentiarum  nocivarum  in 
organismum  egerint,  eo  citius  etiam ,  praecipue  dispo- 

sitione  favente,  scorbutus  orietur  ,  cui  producendo  aer 
frigidus,  humidus,  non  ventilatus,  inclusus  oxygenio 
orbus,  diversusque  putrescentium  vegetabilium  et  ani¬ 
malium  inquinatus  certe  maxime  favebit. 

Nonnulli  medici  propriam  adhuc  supposuerunt  ae¬ 
ris  marini  constitutionem,  propriisque,  quibus  scatent 
effluviis  et  principiis  salinis  originem  scorbuti  adscrip- 
serunt,  quod  tamen  eo  minus  probabile  redditur,  quo 
magis  frequens  etiam  in  continente,  atque  in  locis  a  mari 
longe  remotis  observatur  hic  morbus.  Yolta  demum 
aerem  super  mari  ligustico  haustum  examinans  differen¬ 
tiam  illum  inter  et  terrestrem  nullam  vidit.  Major  scor¬ 
buti  in  navibus  frequentia,  illiusque  major  contumaci- 
tas  inde  facile  concipitur,  quod  praeter  atmosphaerae 
noxium  influxum,  plures  simul  concurrant  causae,  de¬ 
fectus  nimirum  alimentorum  recentium,  abusus  salis, 
animi  pathemata  deprimentia  etc. 

II.  In  victu  el  potu  pravo.  Victus  animalis  majo¬ 
rem  universim  in  putredinem  agnoscit  nisum,  hinc  nec 
mirum  si  largior  illius  flat  usus,  scorbutum  progigni, 
in  quo  notabilis  in  colliquationem  humorum  ipsiusque 
massae  organicae  observatur  proclivitas.  Eminent  autem 
carnes  jam  corruptae,  semiputrescentes ,  aut  saltem  in 
putredinem  pronae,  uti  sunt  pisces,  mitulli,  ostreae, 
aves  aquaticae,  quae  piscibus  nutriuntur,  ac  ideo  etiam 
facile  putrescunt,  caro  suilla;  carnes  porro  salsae  fu¬ 
mo  induratae,  quibus  vesci  coguntur  nautae  in  longis 
navigationibus,  cum  recentes  carnes  diu  servari  non 
possint ,  et  viva  animalia  ea  copia  in  navibus  ali  ne¬ 
queant,  ut  omnibus  sufficiant.  Nitrum,  quo  carnes  con¬ 
diri  solent  ad  arcendam  putredinem,  colliquationem  et 
dissolutionem  humorum  diuturniori  sub  usu  inducere  no¬ 
tissimum  est.  Nequaquam  vero  sal  marinus  (murias  so- 
dae)  quo  nautae  abutuntur,  ad  genesin  scorbuti  contri¬ 
buere  videtur,  uti  quidam  defendere  voluerunt,  quum 


16 

muria  brassicae  fermentatae  maximum  sistat  remedium 
antiscorbutieura. 

Enarrata  mox  alimenta  ex  regno  animali  deprom¬ 
pta  eo  majorem  in  progignendo  scorbuto  efficaciam  ma¬ 
nifestant,  si  largiori  illorum  usui  defectus  vegetabi¬ 
lium  recentium  jungitur;  homo  enim  ad  mixtum  a  natura 
destinatus  videtur  victum.  Confirmant  hancce  veritatem 
practicam ,  cui  praecipue  Lind .  et  Val.  ab  Hilden- 
br and  addictos  habemus,  quotidiana  experientia ,  ita 
quidem ,  ut,  ex  sola  hacce  vegetabilium  et  olerum  re¬ 
centium  penuria  scorbutum  exoriri  posse ,  negari  ne¬ 
queat.  Recentibus  vegetabilibus  toties  etiam  scorbuti¬ 
cam  diathesin  cito  emendari  videmus.  Farinosa  tandem 
cruda,  non  fermentata,  frumentum  corruptum,  panis 
mucidus  (quali  nautae  saepe  vesci  coguntur)  et  caseus 
etiam  inter  causas  scorbuti  enumerantur. 

Prouti  victus ,  ita  etiam  potus  pravus  ad  causas, 
quae  scorbutum  creare  valent,  pertinet  praeprimis  de¬ 
fectus  aquaepurae  aut  cerevisiae  bene  fermentatae,  qua 
in  navibus  deficiente  aqua,  interdum  utuntur,  atque 
nsus  largior  aquae  stagnantis,  corruptae  ,  diversis  pu¬ 
trescentium  vegetabilium  et  animalium  particulis  pol¬ 
lutae,  ipsius  aquae  marinae,  quae  praeter  salinum  prin¬ 
cipium  aliis  simul  et  quidem  diversissimis  scatet  pu¬ 
tridis  materiis. 

III.  In  defectu  corporis  exercitii.  Motus  corporis 
activus,  in  libero  praeprimis  aere  peractus  primariam 
exhibet  causam  qua  energia  virium  atque  erasis  humo¬ 
rum  in  normali  sustineter  statu.  Quamprimum  vero  ne- 
gligitur,  non  solum  ad  languores  chronicos,  sed  etiam 
ad  varias  ducit  cachexias,  inter  quas  eminet  scorbutus. 
Inde  fit,  ut  incarcerati,  obsidione  aut  navibus  inclusi, 
adeo  facile  scorbutici  evadant.  Potest  tamen  nimia  quo¬ 
que  virium  intensio  iilarumque  exhaustio ,  qualicumque 
contingat  modo,  praecipue  in  connubio  cum  aliis  poten¬ 
tiis  nocivis,  ad  ortum  scorbuti  conferre,  quod  praeser- 

tim  in  mancipiis  remorum  labore  confectio  ac  exhaustis 
videre  est. 

IV.  In  animi  pathematibus  deprimentibus .  Pre¬ 
mentes  calamitates,  rodentes  curae  ;  moeror  diuturnus, 
tristitia,  nostalgia,  taedium  vitae,  non  solum  in  scor- 
butum  disponunt,  sed  etiam  saepe  saepius  ad  illum 
reapse  producendum  sufficiunt,  ita  quidem  ut  post  triste 
pathema  repente  ortus  observaretur.  Non  mirum  ita¬ 
que,  si  pauperes,  infelices  incarceratos,  flagrante  soli 
paterni  desiderio  tentos,  melancholicos  etc.  scorbuto 
frequentius  plecti  videamus ,  cum  in  omnibus  hisce  in¬ 
dividuis,  plura  simul  concurrant  momenta  causalia  scor¬ 
buto  gignendo  paria.  Eo  citius  scorbuticam  induci  dia- 
thesim  quo  plures  simul  egerint  causae ,  facile  est  c. 
intellectu.  Frequens  itaque  erit  morbus  in  pauperum 
tuguriis,  qui  in  divitum  domibus  vix  unquam  observatur. 

Hasce  jam  omnes  causas  allatas ,  sistere  scorbuti 
fontes,  non  solum  eo  confirmatur,  quod  illarum  ope 
artificialis  scorbutus  construi  possit,  sed  quod  sub  se¬ 
dula  illarum  evitatione  scorbutus  certissime  arceatur. 
Si  in  febriens  agunt  subjectum,  septicum  quoque  indu¬ 
cunt  characterem,  atque  febres  sic  dictas  putridas  pro¬ 
gignunt. 

Causa  proxima. 

Antiquores  Pringle,  Paracelsus  et  Helmontius, 
Boerhave  et  Sviten  humorum  tenuitatem,  dissolutio¬ 
nem  ac  putridam  discrasiam,  vel  specificam  acrimoniam 
proximam  scorbuti  voluerunt  esse  causam.  Macbride  ex 
defectu  a£ris  fixi  (acidi  carbonici)  Trotter  ex  de¬ 
fectu  oxygenii,  Goodwin  et  Bonnex  morboso  os¬ 
sium  succo,  Lud.  Hoffmann  et  Soemering  ex 
aucta  vasorum  absorbentium  actione  ,  J  a  c  k  s  o  n  ex 
turbata  vasorum  minimorum  cutis  et  intestinorum  func¬ 
tione,  incitabilistae  autem  ex  asthenia  directa  scorbuti 

aenesin  derivarunt.  Sed  si  causas  excitantes  et  elfe- 
ctus  inde  natos  consideramus,  si  perpendimus,  a£rem 
purum,  justa  quantitate  oxygenii  privatum,  victum  ani- 
malivegatibilem ,  blandum,  recentem,  aquam  puram, 
animum  quietum  et  hilarem,  exercitium  corporis  mode¬ 
ratum,  absolute  necessarias  sistere  vitae  et  sanitatis 
conditiones,  quibus  processus  vitalis  in  justo  sustine¬ 
tur  moderamine,  partes  per  illum  detritae  requisita  co¬ 
pia  resarciuntur,  metamorphosis  itaque  progrediens, 
consistens  in  materiae  organicae  formatione  illius  per¬ 
fectione  et  coagulatione,  promovetur,  ac  debita  humo¬ 
rum  erasis  sustinetur  :  nemo  inficias  ibit  deficientibus 
his  salubribus  conditionibus  non  solum  virium  energiam 
imminui,  sed  etiam  metamorphoseos  progredientis  lan¬ 
guorem  induci  debere ,  unde  imminutus  humorum  in 
coagulationem  nisus,  infracta  eorum  potentia  nutriens, 
resolutio  atque  dyscrasia  propria  ad  liquationem  pro¬ 
xime  inclinans,  nutritio  solidorum  minus  perfecta,  eo¬ 
rum  teneritudo,  mollities,  laxitas,  circulatio  humorum 
iners  etc.  dependent.  Omnes  autem  hasce  solidorum  et 
fluidorum  conditiones,  praevalentem  nimirum  undiquo- 
que  laxitatem ,  humorum  tenuitatem  ,  resolutionem,  ac 
veram  liquationem  putredini  summe  annalogam  scorbu- 
tus  offert,  hinc  proximam  illius  causam  omni  cum  pro¬ 
babilitate  in  languida  metamorphosi  progrediente,  atque 
independente  humorum  liquatione  quaerere  licebit,  qua 
posita  non  solum  omnia  symptomata  facile  concipiuntur, 
praesertim  profluvia  cruenta  et  suggilationes  superfi¬ 
ciales  ,  sed  etiam  marcor  morbo  ad  altiorem  gradum 
evecto  ,  atque  nisus  viventis  adhucdum  organismi  in 
veram  putredinem  explicari  potest.  Confirmant  porro 
hancce  ideam,  quod  scorbutus,  detractis  ad  vitam,  ne¬ 
cessariis  conditionibus,  artificiali  produci  possit  modo, 
et  quod  concesso  iterum  benigno  aeris  puri,  victus 
apti,  animi  tranquilli  ac  corporis  exercitii  influxu  sine 
omni  saepe  medicamine  sanetur.  Ita  quoque  ex  sti- 

mulorum  abusu  ac  debilitate  illis  inducta  indirecta  scor- 
buti  genesis  haud  difficulter  concipietur» 

Terminatio. 

Scorbutus  terminatur  in  sanitatem  non  solum  au¬ 
xiliis  medicis  rite  adhibitis  sed  solo  saepe  saepius  re¬ 
gimine  apto  et  faventibus  circumstantiis ,  si  omnes  ni¬ 
mirum  sedulo  arcentur  potentiae  nocivae  illius  genesi 
secundantes.  Licet  naturae  vires  solae  in  devincendo 
hocce  morbo  vix ,  quid  praestare  valeant  ,  'exoptata  ta¬ 
men  haec  terminatio  nequaquam  rara  est,  dummodo 
morbus  recens  sit,  ac  nullae  adliuc  contigerint  mutatio¬ 
nes  organicae;  et  plerumque  plus  terroris  quam  peri¬ 
culi  adferre  solet  scorbutus.  Non  desunt  tamen  exem¬ 
pla,  ubi  dolosa  sub  levitate  inopinatum  interitum  struit. 

Appropinquantem  convalescentiam  indicare  con¬ 
sueverunt  :  diarrhoea  levis,  cutis  mollis  et  humida 
languor  virium  animalium  imminutus,  artuum  usus  re¬ 
diens,  dolorum  complicatio  atque  macularum  in  cutie 
superficie  evanescentia.  Notari  meretur ,  quod  maculas 
scorbuticae  plerumque  ex  centro  decolorari  incipiant; 
in  medio  itaque  quodvis  fere  stigma  naturalem  omnium 
primo  contrahit  colorem.  Id  ipsum  etiam  sub  consoli¬ 
datione  ulcerum  scorbuticorum  animadvertitur,  in  quo¬ 
rum  medio  utplurimum  cicatrix  initium  sumit ,  versus 
peripheriam  procedens. 

Deficientibus,  quae  ad  faustam  requiruntur  termi¬ 
nationem,  conditionibus  scorbutus  in  mortem  abit,  et 
quidem. 

1.  Per  Syncopen  lethalem.  Non  solum  ab  initio 
mali,  sed  quam  maxime  in  ultimo  stadio  tanta  interdum 
observatur  in  animi  deliquia  proclivitas,  ut  praesertim, 
si  libero  aeri  repente  exponuntur  aegri,  animo  lin¬ 
quantur,  et  pereant. 

Per  haemorrhagia*  infernas .  Quemadmodum  ad 
internas  organorum  superficies,  testante  magno  de  Haen, 
petechiae  exoriri  possunt,  ita  quoque  eodem  ex  fonte 
transsudationes  sanguinis ,  (sive  per  anastomosin, 
sive  per  diapedesin  explicantur)  in  cava  corporis  con¬ 
tingere  posse  ,  experientia  docuit.  Ad  maximum  gra¬ 
dum  perducta  humorum  resolutione  ac  solidorum  laxi¬ 
tate,  origo  hujus  phoenomeni  facile  concipietur.  Si  cruo- 
ris  in  corporis  cava  effusio  repente  contingit,  syncop- 
tici  pereunt  aegri  ex  enato  sanguinis  in  systemate  cir¬ 
culatorio  defectu  ac  inducta  inde  circuli  instititione. 
Si  vero  pedetentim  transudat,  hanc  per  turbatam  orga¬ 
norum  nobilium  cavis  contentorum  functionem  inducitur 
mors.  Effuso  in  cavum  thoracis  sanguine  suffocantur, 
effuso  in  cavum  abdominis  ex  gangraena  intestinorum 
pereunt  scorbutici. 

3.  Per  debilitatem  simplicem  effraenibus  profluviis 
qualibusque  haemorrhngiis  externis,  diarrhoeis,  dyssen- 
teriis ,  ac  sudoribus  cito  exhaurientibus  inductam. 

4.  Per  marasmum:  humores  enim  non  solum,  tanta 
sub  dyscrasia,  pro  nutritione  inepti  redduntur,  sed  et 
solidae  partes,  liquatione  indies  increscente,  citissime 
destruuntur,  unde  tabes  sicca  marasmus  scorbuticoi um 
dicta. 

5.  Per  hydropem ,  cujus  genesis  sub  tanta  soli¬ 
dae  compagis  relaxatione  et  humorum  tenuitate  facile 
concipitur.  Latice  igitur  aquoso  e  sanguine  facilius 
secedente  effusiones  contingunt  serosae  mox  in  textu 
celluloso ,  mox  in  variis  corporis  cavis. 

6.  Per  alia  mala  secundaria  quae  etiamsi  scorbu¬ 
tica  diathesi  feliciter  superata  fuerit ,  omnia  auxilia 
spernunt. 

Praecipua,  quae  in  cadaveribus  hoc  morbo  de¬ 
functorum  observari  solent,  phenomena,  sunt:  sanguis 
dissolutus,  ater,  omni  coagulabilitate  destitutus,  cor¬ 
dis  substantia  albida,  flaccida,  cava  ejus  sanguine  atro 

et  corrupto  repleta ,  pulmones  nigrescentes  fere  pu¬ 
tridi  ,  hepar  ut  plurimum  sanum  ,  lien  magnus ,  friabi¬ 
lis  ,  musculi  exsucci,  exsanques,  non  raro  sphacelo 
correpti,  ossa  cariosa,  medulla  liquefacta,  cerebrum 
immutatum,  cava  thoracis  et  abdominis ,  mox  sanguine 
dissoluto ,  mox  sero  cruento  repleta. 

Terminatur  tandem  scorbutus  in  morbos  alios ,  quo¬ 
rum  praecipui  sunt: 

1.  Dolores  chronici,  mox  juncturas  ac  musculorum 
aponeuroses ,  mox  ossa  ipsa  obsidentes  ,  illis  ,  quos 
inveteratus  inducit  rheumatismus  summe  annalogi. 

2.  Contracturae  artuum  et  anchyloses  spuriae . 
Ad  conslantiora  scorbuti  phoenomena ,  quorum  genesis 
et  nexus  cum  reliqua  diathesi  nondum  concipi  potest, 
pertinent  rigiditas  artuum  praecipue  inferiorum ,  con¬ 
tracturae  ,  surarum  induratio  ,  ac  immobilitas  crurum 
cum  juncturarum  intumescentia.  Omnia  haec  non  raro 
permanent ,  etiamsi  reliqua  diathesis  scorbutica  ex  in¬ 
tegro  eradicata  fuerit. 

3.  Ulcera  cacoelhica ,  quae  cruribus  ut  plurimum 
infensa,  per  plures  saepe  saepius  persistunt  annos  at¬ 
que  tanto  majorem  contumacitatis  adtingunt  gradum, 
si  ossa  subjecta  carie  simul  corrosa  fuerint.  Helcosin 
scorbuticam  constituunt. 

4.  Profluvia  diversa,  uti  stomatorrhagia  sputum 
cruentum,  diarrhoea,  ephidrosis  nocturna. 

5.  Hydrops  universalis  aut  localis,  Anasarca  igi¬ 
tur  ,  hydrothorax  aut  ascites. 

6.  Languor  virium  chronicus ,  comite  in  animi 
deliquia  proclivitate,  qui  non  raro  recentem  in  relap¬ 
sum  ponit  opportunitatem. 


Prognosis. 

, '  •  '  '  -  /  \  '  r  ■„  • 

Secundum  majorem  aut  minorem  in  hanc  aliamve 
terminationem  nisum  ,  diversa  quoque  erit  prognosis. 
Scorbutus  in  primis  versans  stadiis,  simplex  nullis 
anomaliis  inquinatus,  recens,  sporadicus,  gradus  le¬ 
vioris,  in  subjecto  occurrens  ceterum  vegeto  ac  bene 
nutrito  faustam,  tristem  vero  constituere  solent  prog- 
nosin :  scorbutus  in  tertio  jam  versans  stadio  cum  de¬ 
bilitate  maxima,  profluviis  praecipue  cruentis,  ossium 
emoilitione  aut  carie  junctus,  endemicus,  aliis  cum 
morbis  complicatus,  praecipue  cum  hydrope,  syphilide, 
febri,  leipothyiniis  frequentibus  stipatus,  subjectum  plec¬ 
tens  aliis  morbis  exhaustum.  Inter  pessima  symptomata 
pertinent  dysenteria,  haematuria,  marasmus,  ac  dys¬ 
pnoea  subito  exorta  ,  cito  increscens  ad  orthopnoeam 
suffocativara ;  designat  enim4  repentinam  humoris  aut 
serosi  aut  cruenti  in  cavum  thoracis  effusionem. 


T  h  e  r  a  p  i  a» 

In  scorbuto  tractando  prima  ratio  aeris  atmosphe- 
rici  habeatur ,  est  necesse ,  aegrum  ambientis  ,  qui  pu¬ 
rus,  temperatus,  sufficente  oxygenii  quantitate  praedi¬ 
tus  esto.  Ruri  ita  constitutus  esse  solet  ,  qui  insuper 
analepticis  plantarum  vegetantium  ac  florentium  effluviis 
impletus,  mirum  in  modum  reficit.  Si  aegri  ob  debili¬ 
tatem  in  liberum  aerem  transferri  nequeunt,  tum  sal- 


(em  atmosphaera  cubilium  ventitatione,  inspersione  pa¬ 
vimentorum  cum  aqua  frigida,  combustione  ligni  juni¬ 
peri  aut  vaporibus  acidis  emendanda  est. 

Solus  hicce  salubris  atmosphaerae  influxus  inter¬ 
dum  sufficit  ad  curam  levioris  praecipue  mali  absolven¬ 
dam,  id  quod  consuetudo  incolarum  Norvegiae,  scor¬ 
buticos  aegros  in  certas  regiones  mittentium  abunde  do¬ 
cet.  Cavendum  tamen,  ne  inclusi  ac  corrupti  cum  libe¬ 
ro  commutatio  aeris  repentina  fiat,  non  raro  enim  exitia¬ 
lia  inde  patiuntur  animi  deliquia  aegri. 

Alterum,  ex  quo  salutem  scorbutici  hauriunt,  fon¬ 
tem  constituit  victus  et  polus ,  quorum  prava  qualitas 
creberrima  est  diri  hujus  morbi  causa  Palmam  omnibus 
eripiunt  vegetabilia  succulenta  recentia  praecipue  aci¬ 
dula  ,  sive  cruda  fuerint,  sive  cocta,  quae  mox  sub 
forma  cibi,  mox  sub  forma  medicamenti  exhiberi  pos¬ 
sunt.  Horum  antiscorbutica  virtus  non  solum  inde  pen¬ 
det  ,  quo  imprimis  blandum  ac  digestu  facile  largiantur 
pabulum,  sed  quod,  dum  ingeruntur,  in  corpore  fer- 
inentationis  acidae  speciem  subeant,  quae  pristinam  in 
humoribus  crasin  restituere  valent.  Huc  spectant  fructus 
horraei  recentes  aciduli,  quos  natura  fere  in  solamen 
horum  aegrorum  procreasse  videtur :  cerasa,  pyra,  po¬ 
ma,  pruna  ^praecipue  semimatura)  uvae,  fraga,  rubus 
idaeus,  ribesia,  myrtilli,  melones  etc.  quae  omnia,  si 
cruda  nimiam  producant  flatulentiam,  cocta  alio  ve  modo 
condita  exhiberi  possunt.  Eminent  tamen  poma  auran- 
tiaca  et  citrina,  quae  momentaneam  simul  producunt 
analepsin.  Horum  mox  talleolae ,  vino ,  saccharo ,  et 
grato  aromate  conditae ,  mox  succus  expressus  cum 
aqua  ad  gratum  saporem  mixtus  exhiberi  solent.  Ipsum 
acetum,  si  alia  deficiant,  acidi  vegetabilis  nativi  de¬ 
fectum  supplere  valet. 

Antiscorbuticis  viribus  scatent,  adhuc  omnia  ole¬ 
ra  recentia,  spinachia ,  endivia,  asparagus,  portulaca, 
brassica,  chaerophylluin,  sive  cruda,  sive  cocta,  prae¬ 
cipue  vero  aceto  condita  5  omnia  demum  vegetabilia  al- 
calescentia ,  uti  cochlearia  officinalis  et  armoracia,  na¬ 
sturtium  aquaticum  (sisymbrium  nasturtium)  et  horten¬ 
se ,  raphanus  sativus,  sinapis ,  brassicae  omnes,  ra¬ 
pae,  beccabunga,  cepa,  allium  etc.  Solent  quoque 
conservae  ex  hisce  herbis  in  pharmaciis  adservari,  diu¬ 
turna  vera  adservatione  virtute  sua  spoliantur.  Brassi¬ 
ca  tamen  fermentante  vix  majus  habetur  remedium,  cu¬ 
jus  insignes  vires  in  scorbuto  non  solum  sanando,  sed 
etiam  avertendo  abunde  innotuerunt.  Nonnisi  hujus  usui 
celeber  navigator  Cook  in  acceptis  referendum  hafeuit, 
quod  in  ejus  navi  nullus  visus  fuerit  scorbutus.  Requi¬ 
ritur  tamen  bona  virium  digestricium  conditio.  Plantae 
universim,  quarum  semina  strobilis  includuntur,  et  quae 
resinoso  scatent  principio,  in  scorbutica  prosunt  dia- 
thesi ,  uti  pini  turiones,  humulus  lupulus,  sabina,  thyja 
occidentalis,  ex  quibus  cerevisiae,  decocta  aut  aceteria 
parantur. 

Egregium  itaque  pro  aegris  scorbuticis  potum  lar¬ 
giuntur  tum  succi  expressi  plantarum  scorbuticarum 
diversarum ,  acida  vegetabilia  aqua  diluta,  mustum  uva¬ 
rum  pomaceum,  pyraceum  atque  vina  acidula 5  in  qui¬ 
bus  acidum  tartricum  praevalet.  Cum  defectus  aquae  po¬ 
tabilis  purae  toties  scorbuti  causam  sistat,  facile  quoque 
patet,  solam  aquam  puram  fontanam,  frigidam,  summe 
proficuum  sistere  scorbuticis  aegris  potum. 

Ubi  vero  deficiunt  aquae  purae,  uti  id  navibus  et 
obsidionibus  saepe  saepius  contingere  solet,  depuran¬ 
dae  sunt  destillatione,  aut  pulvere  carbonum  corrigen¬ 
dae.  In  emolumentum  aegrorum  victum  huncce  vegeta¬ 
bilem  animali  libenter  jungimus,  quem  in  finem  jura 
carnium  concentrata,  carnesque  teneriores  exhibemus. 

Panis,  communissimum  hominum  pabulum,  bene  fer¬ 
mentatus  sit  oportet,  recens,  bene  tostus,  ex  bona  fa¬ 
rina  paratus,  nullisque  heterogeneis  principiis  ac  noxiis 
additamentis  inquinatus» 

Praeter  aerem,  victum  et  potum  maxime  in  cura 
scorbuti  respici  meretur  corporis  exercitium  modera¬ 
tum  ,  quo  non  solum  languor  virium  ex  deside  vita  ut- 
plurimum  ortus  emendatur,  sed  etiam  digestionis,  ac 
pendens  inde  assimilationis  et  reproductionis  negotium 
expeditur,  humorumque  erasis  corrigitur.  Non  nocet,  si 
ad  levem  protrahitur  defatigationem.  Paulatira  nonnisi 
motui  adsuescant  illi ,  qui  inde  facile  anhelosi  aut  debi¬ 
les  evadunt. 

Animus ,  qui  fere  semper  plus  minus  depressus 
ac  tristis  esse  consuevit,  quantum  fieri  potest  erigen¬ 
dus  erit,  colloquiis  amicis,  commonitionibus,  distractio¬ 
nibus  variis,  atque  spe  salutis  brevi  rediturae. 

Haec  sunt  praecipua  momenta  ex  diaeteticis  maxi¬ 
mam  partem  deprompta,  quae  directae  satisfaciunt  in¬ 
dicationi,  atque  non  solum  ad  perficiendam  evoluti  jam  v 
morbi  curam  absoluta  requiruntur,  sed ,  dum  rite  ob¬ 
servantur,  in  quovis  fere  casu  imminens  malum  arcere 
ac  omnis  prophylaxeos  paginam  absolvere  valent. 

Ubi  vero  ad  altiorem  gradum  evecta  est  diathesis 
scorbutica  sub  optimo  caeterum  regimine  ac  sub  sedula 
evitatione  influxuum  nocivorum  non  convalescunt  aegri, 
atque  tunc  omnino  directae  vix  amplius  conceditur  in¬ 
dicationi  locus.  Ad  indirectam  igitur  confugiendum  erit, 
qua  virium  vitalium  languor  corrigatur,  solidorum  com¬ 
pagis  laxa  firmetur,  atque  humorum  dyscrasia  plenariam 
resolutionem  aut  liquationem  minitans  emendetur. 

Indicata  surit  omnia  tonica  tura  amara,  tum  adstrin- 
gentia,  tum  stimulantia,  quarum  ingens  habetur  copia. 
Prae  aliis  tamen  laudantur  cichoreum ,  centaurium  mi¬ 
nus,  gentiana,  fumaria,  trifolium  fibrinum,  calamus 

aromaticus ,  imperatoria,  angelica,  cortex  peruvianus, 
acida  mineralia,  praesertim  acidum  sulfuricum,  elixi- 
rium  acidum  Halleri,  naphthae  omnes,  spiritus  cochlea- 
riae  etc.  Miramur  sane,  quod  acida  mineralia  longe  mi¬ 
norem  in  scorbuto  ,  quam  vegetabilia  nativa  exerant  ef¬ 
ficaciam,  licet  longe  majoribus  gaudent  viribus  anti- 
septicis. 

Nonnulla  plane  adeo  efficacia  visa  sunt  medicis, 
ut  pro  specificis  habita  fuerint ,  uti  calamus  armaticus  , 
sabina,  beccabunga,  cochlearia,  nasturtium  etc.  Non 
merentur  tamen  remedii  specifici  nomen,  quum  non  sem- 
per  tuto  illis  perficiatur  cura,  atque  alia,  ex  diaeteti¬ 
cis  praecipue  desumta,  longe  majores  exerant  anti- 
scorbuticas. 

Experientia  autem  abunde  docuit,  omnia  mox  alla¬ 
ta  remedia  per  se  nunquam  sufficere  ad  scorbuticam  dia- 
thesim  eradicandam,  nisi  simul  exactus  eorum,  quae 
circa  diaetetica  exposui ,  respectus  habeatur. 


Cura  symptomatica. 

/  i ’  * 

Non  sufficit  /  ut  hisce  remediis  pharmaceuticis  et 
diaeteticis  vitalis  expleatur  indicatio  directa  vel  indire¬ 
cta,  urgent  non  raro  symptomata  varia,  mox  periculo¬ 
sa,  mox  tantummodo  molesta.  De  symptomatica  hacce 
cura  ,  quae  cum  vitali  semper  in  eundem  colliniare  de¬ 
bebit  scopum,  praecipua  adnotanda  erunt. 

Quod  maxime  molestat,  symptoma  est  stomacace , 
foetor  nimirum  oris,  cum  ingratissimo  pruritu  gingiva¬ 
rum  ,  earumdem  dolore,  intumescentia  ac  ad  minimum 
tritum  cruentatione.  Conducunt  collatoria  roborantia, 

quae  laxitatem  gingivarum  corrigunt,  parata  ex  infuso 
►  salviae,  Rutae,  ex  decocto  corticis  peruviani ,  exso¬ 
lutione  aluminis,  aut  gummi  Laccae,  quam  maxime  ta¬ 
men  succus  citri  ex  decocto  qualicunque  exhibitus. 

Gingivae  exulceratae ,  hinc  inde  fungosae  excre¬ 
scentes  generosiora  sibi  jam  exposcunt  remedia  5  adhi¬ 
beri  solent  infusum  salviae  aut  rutae  eoncentratum,  Mei 
rosarum  ,  Tinctura  Myrrhae,  Spiritus  Cochleariae,  Spi¬ 
ritus  vini  simplex  aut  camphoratus,  acida  mineralia, 
praecipue  acidum  sulfuricum  ,  queis  sub  forma  liquida 
compositis  os  saepius  de  die  callniitur,  aut  partes  ad- 
fectae  penicilli  ope  illiniuntur.  Minime  autem  requiritur, 
ut  gingivae  scorbuticorum  talibus  remediis  ruditer  per- 
fricentur,  augetur  enim  dolor,  inducitur  inflammatio, 
quae  gangraenam  pedissequam  facile  inducit.  Si  vero 
nimis  fungosae  fuerint  gingivae,  cum  incipiente  hinc  in¬ 
de  putrescentia,  foetore  intolerabili ,  dentium  vaccilla- 
tione  ac  tenuis  salivae  effluxu ,  generosissimorum  re¬ 
mediorum  antisepticorum  fieri  debet  connubium.  Eminet 
acidum  salis  cum  prioribus ,  praecipue  cum  decocto 
corticis  peruviani  et  tinctura  Myrrhae  conjunctum.  Yan 
Swieten  gingivas  tales  vult  tangi  acido  muriatico  pu¬ 
ro,  atque  hoc  ipsum  post  aliquot  tempus  ablui  opegar- 
garismatis  cujusdam  ex  aqua  sambuci  cum  Mele  parati. 

Diarrhoeam  scorbuticis  aegris  interdum  exitialem 
infringimus  refractis  radicis  rhei  dosibus,  remediis  ama¬ 
ris  et  aromaticis ,  quae  ob  singularem  in  primis  viis 
roborandis  efficaciam  stomachica  et  visceralia  dicuntur. 
Talia  sunt  absynthium  ,  calamus  aromaticus,  mentha, 
cortices  aurantiorum,  acida  mineralia  dulcificata,  ra¬ 
dix  Colombo,  cortex  Simarubae  etc.  Si  his  pertinaciter 
resistit  ad  adstringentia  fortiora,  praecipue  aluminosa 
erit  recurrendum.  Si  vero  cum  levamina  laxior  saepius 
de  die  secedit  alvus,  quod  morbo  ad  finem  vergente 


contingere  interdum  solet,  caute  procedendum,  n£  sa¬ 
lubris  illa  excretio  temere  supprimatur.  * 

Crura  interdum  insigniter  tument ,  tum  ex  parte 
sanguinis,  tum  ex  parte  serosorum  humorum  in  textu 
celluloso  collectorum  ,  atque  frictiones  siccas  cum  lin¬ 
teis  fumo  quodam  resinoso  aut  aromatico  impraegnatis 
deposcunt.  Si  vero  dolores  ex  nimia  oriuntur  cutis  ex¬ 
tensione  ,  fomentationes  requiruntur,  resolventes ,  aro¬ 
maticae. 

Lind  vero  praediligit,  vapores  herbarum  aroma¬ 
ticarum  infusarum ,  quibus  tumida  exponuntur  membra. 

Exactiori  autem  tractamine  egent  ulcera  scorbutica , 
quae  a  plerisque  irritantibus  ac  detergentibus  remediis 
exasperari  solent.  Inter  topica  auxilia  commendantur 
specialius  compressio  £ut  fungosae  ulcerum  excrescen- 
tiae  impediantur),  mei  rosatum,  unguentum  aegyptia- 
cum,  aqua  vulneraria  Thedenii,  Decoctum  corticis  sa¬ 
turatum,  acidum  sulfuricum  dilutum,  et  alumen  ustum, 
si  prioribus  luxuria  fungosa  inhiberi  nequit.  Proficuum 
in  usum  externum  succi  citri  2 — 4  partibus  diluti  aut 
pro  lotione  adhibiti;  aut  linteis  carptis  excepti. 

Haemorrhagiae  etfraenes  quantocyus  sistendae  sunt 
remediis  stipticis,  uti  sunt  alumen,  cortex  peruvianus, 
acida  mineralia.  Eorumdem  quoque  externus  lieri  debet 
usus,  si  pars  sanguinem  fundens  topicam  admittit  me¬ 
delam.  Maximum  vero  ac  instantaneum  saepe  haemo- 
staticum  remedium  alcohol  praebet.  Digitalis,  in  passi¬ 
vis  hisce  haemorrhagiis  scorbuticorum  magnas  laudes 
non  meretur. 

In  ultimo  scorbuti  stadio ,  ubi  maximus  virium  lan¬ 
guor,  et  indies  increscens  tabescentia  urget,  cortex 
requiritur  peruvianus,  in  connubio  cum  lacte,  aut  aliis 


j  deminuentibus  ,•  plasticis.  Hisce  quidem  in  conclamato 
jam  malo  Suppetias  ferre  studemus  ,  ast  nonnisi  raris¬ 
sime  exoptatum  assequimur  finem. 

In  omni  scorbuto  valde  nocent: 

1.  Venae  sectiones .  Non  defuerunt  quidem  medici, 
qui  et  in  scorbuto  venam  secandam  esse  proposuerunt  $ 
facile  autem  liquet  detracto  hoc  humore,  cujus  praesen¬ 
tia  ad  vitam  et  sanitatem  summe  necessaria,  non  solum 
laxitatem  ac  debilitatem  augeri,  sed  etiam  reproductio- 
nis  processum  insigniter  laedi ,  praemature  stadium  in¬ 
vitatur  colliquativum.  Rarissimi  nonnisi  sunt  in  praxi 
casus,  ubi  ob  comites  simul  inflammationes,  pulmonum 
quammaxime*,  ac  ortas  inde  respirii  difficultates,  ve- 
naesectiones  avara  manu  essent  instituendae.  Quam¬ 
primum  autem  peripneumonia  ac  suflocativa  anxietas  ex 
effuso  in  cavum  thoracis  sero  aut  sanguine  proficiscitur, 
phlebotomia  non  solum  malum  levat,  quiniino  depletis 
pulmonibus  suffocationis  periculum  auget. 

2.  Nitrum.  .Ubi  ex  parte  plethorici  subjecti  aut 
inflammationum  laterali  modo  adhaerentium  antiphlogi- 
sticus  magis  requiritur  adparatus ,  nunquam  nitro 
utendum  erit,  hujus  enim  in  adtenuando  ac  dissolvendo 
sanguine  potestas  abunde  nota  est. 

3.  Mercurialia.  Quum  solus  mercurius  sano  per 
longius  tempus  exhibitus  diathesim  inducere  valeat 
scorbuticam  ,  patet  illum  in  scorbuto  nunquam  exhiberi 
posse. 

4.  Narcotica  scorbuticis  plerumque  non  conducunt, 
quapropter  ad  compescendos  contumaces  alvifluxus  et 
dolores  extremitatum  atroces  sacra  hac  in  aliis  morbis 
anchora  destituimur,  ad  alia  refugere  cogimur  pallia¬ 
ti  va  auxilia. 

5.  Vesicantia  tandem  ob  magnam  pmnT^n  irllam- 
mationuin  praesente  scorbutica  dyscrasia  in  sphacelum 
proclivitatem  sedulo  vitanda  sunt,  atque  nonnisi  tunc 
adhibenda,  ubi  ob  instans  suffocationis  periculum,  aut 
comitem  nervosam  natam  velox  requiritur  ab  organis 
obrutis  revulsio. 


Theses  defendendae. 


1. 

innato  mi  a  basis  ,  fulcrum  medicinae  est  physiologia. 

\  *  •  f 

2. 

Venae  resorbent. 

3. 

Morbum  ens  in  ente  esse,  tropus  est. 

4. 

Crusta  inflammatoria  per  se,  nec  adesse  nec  abesse  in 
flammationem  demonstrat. 

5. 

Hepatis  in  animum  permagna  vis  est. 

6. 

Multi  arte,  plures  natura  sanantur  morbi. 

7. 

Entozoa  generatione  aequivoca  gignuntur. 

8. 

Scorbutus  non  est  morbus  contagiosus. 

9. 

Dantur  contagia  psychica. 


10. 

Nicht  blos  das  Leben,  sondern  auch  Ehre  und  Ruhm 
muss  der  Arztfiirdas  Wohl  eines  Kranken  wagen. 

Hufeland. 


11. 

Ante  crisim  nulla  prognosis. 


12. 

Hypochondriasis  non  est  morbus  mere  imaginatus. 


